**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. október 18.** (szerda) 8 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, dr. Visnyay Noémi osztályvezető

**Megjelentek:** Bánóczi Margit elnök, Tegzes Endre, dr. Borók György, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, dr. Visnyay Noémi osztályvezető, Kissné Szalay Erzsébet jegyzőkönyvvezető.

**Bánóczi Margit elnök**: Köszöntöm a bizottság tagjait és a megjelenteket. Megállapítom, hogy a jelenlévő bizottsági tagok száma 3 fő, a bizottság határozatképes. Gerely Gábor és dr. Lovas András jelezte távolmaradását. A kiküldött napirendhez képest annyi változás van, hogy kiegészül egy ponttal, a „Döntés tulajdonosi hozzájárulás megadásáról” című előterjesztés is napirendre került a kérésemre. Amennyiben nincs hozzászólás a módosított napirendhez, akkor a módosított napirendet teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**64/2017. (X. 18.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2017. október 18-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2017. október 18-i ülésén az alábbi napirendet tárgyalja.

***Nyílt ülés:***

1. **A környezetvédelemről szóló rendelet megalkotása**
2. **Igazgatási szünetről szóló rendelet megalkotása**
3. **Döntés tulajdonosi hozzájárulás megadásáról**

**Határidő:** azonnal

**Felelős:** ÜB elnöke

**1. napirendi pont**

**A környezetvédelemről szóló rendelet megalkotása**

**Bánóczi Margit elnök**: Átadom a szót aljegyző asszonynak, hogy röviden ismertesse az előterjesztést.

**dr. Halmosi-Rokaj Odett aljegyző:** *Röviden ismertette az előterjesztést.*

**Bánóczi Margit elnök:** Köszönöm. Van-e kérdés, hozzászólás?

**Tegzes Endre**: Nekem változatlanul a 17. § (1) bekezdéssel kapcsolatban van az a problémám, hogy annál a lakosnál, aki engem megkeresett ezzel, továbbra is gond marad a terület nagysága és rendbetétele. De a rendelet tervezettel kapcsolatban nincs hozzászólásom.

**Bánóczi Margit elnök:** Köszönöm. Van-e további kérdés, észrevétel? Nincs. Akkor szavazzunk a rendelet-tervezet elfogadásáról az előterjesztés szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**65/2017. (X. 18.) HATÁROZATA**

**Tárgy: A környezetvédelemről szóló rendelet megalkotása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek Nagykovácsi Nagyközség Önkormányzata környezetvédelemről szóló rendeletének megalkotását az előterjesztésben foglaltak szerint.

**Határidő:** azonnal

**Felelős:** ÜB elnöke

**Papp István jegyző:** Kiegészítésként szeretném elmondani, hogy a rendeletet teljes terjedelmében, kivehető mellékletként meg fogjuk jelentetni a Tájolóban.

**2. napirendi pont**

**Igazgatási szünetről szóló rendelet megalkotása**

**Bánóczi Margit elnök**: A napirendi pont előadója Papp István jegyző úr, átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e kérdés, hozzászólás? Nincs. Akkor a rendelet tervezetről szavazzunk az előterjesztés szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**66/2017. (X. 18.) HATÁROZATA**

**Tárgy: Igazgatási szünetről szóló rendelet megalkotása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az igazgatási szünetről szóló rendelet megalkotását az előterjesztésben foglaltak szerint.

**Határidő:** azonnal

**Felelős:** ÜB elnöke

**3. napirendi pont**

**Döntés tulajdonosi hozzájárulás megadásáról**

**Bánóczi Margit elnök**: A napirendi pont előadója dr. Visnyay Noémi osztályvezető asszony. Átadom a szót, hogy röviden ismertesse az előterjesztést.

**dr. Visnyay Noémi osztályvezető**: *Röviden ismertette az előterjesztést.*

**Bánóczi Margit elnök:** Köszönöm. Van-e kérdés, hozzászólás?

**dr. Borók György**: Egy kérdésem lenne. Nagyon szűkszavú az előterjesztés, mint sajnos általában. Az lenne a kérdésem, hogy a használati viszonyai hogyan fognak alakulni ennek a területnek sikeres pályázat esetén.

**dr. Visnyay Noémi osztályvezető:** Megadjuk a tulajdonosi hozzájárulást és az Egyesület a pályázatban előírt növények telepítésére felhasználhatja ezt a területet. Az önkormányzatnak biztosítania kell azt, hogy ez a terület a közösség számára nyitva álljon. A tulajdonokban semmilyen változás nem következik be, ez csak használatot jelent. Addig, amíg a pályázatban előírtakat nem teljesíti az egyesület, addig az önkormányzat lehetőséget biztosít arra, hogy ezt a területet ők használhassák.

**dr. Borók György**: Ha ez így van, akkor viszont nem jó ez az előterjesztés, mert a nemzeti vagyonról szóló törtvény és a végrehajtási rendelete szerint nemzeti vagyonkörbe tartozó ingatlannak a használata kizárólag pályázat útján történhet, és az ingyenesség esete sem állhat fenn. Tehát amennyiben az előterjesztés azt célozza, hogy az egyesület használatba kaphassa ezt az ingatlant, akkor ez az előterjesztés jelen formájában nem jó. Ha csak azt szolgálja, hogy segítsük az egyesületet egy jó cél érdekében, hogy a közösség számára rekultiválja azt a területet, de a használati viszonyok változására nincsen szándék, akkor támogatható. Amennyiben viszont egyben használatba adást is céloz, akkor ebben a formában nem alkalmas a kívánt cél elérésére.

**dr. Halmosi-Rokaj Odett aljegyző:** Természetesen tisztában vagyunk a nemzeti vagyonról szóló törvény vonatkozó rendelkezésével. A cél inkább igénybevételnek mondható, nem használatnak. De ha szükséges, a pályázati kiírás vonatkozó részét megküldjük. Semmiképpen nem használatról van szó. Az Arany János utcai játszótéren is ültetett el fákat a NATE, ott sincs semmiféle használatról szó.

**Bánóczi Margit elnök**: Köszönöm a megnyugtató választ. Úgy látom, nincs több kérdés, hozzászólás. Akkor az előterjesztésben foglalt határozati javaslatot teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**67/2017. (X. 18.) HATÁROZATA**

**Tárgy: Döntés tulajdonosi hozzájárulás megadásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az alábbi határozat elfogadását.

Nagykovácsi Nagyközség Önkormányzatának Képviselő-testülete úgy dönt, hogy amennyiben a Nagykovácsi Természet- és Környezetvédő Egyesület
(2094 Nagykovácsi, Telki út 3.) által a MOL és az Ökotárs Alapítvány által kiírt „MOL Zöldövezet Program „A” kategória: Közösségi funkciójú zöld területek létesítése, fejlesztése” című pályázatra benyújtásra kerülő pályázat pozitív elbírálás alá esik, úgy Nagykovácsi Nagyközség Önkormányzata 1/1 tulajdonában álló, Nagykovácsi 03 ingatlan-nyilvántartási helyrajzi számú, 3931 m2 területű, kivett vízmű művelési ágú, külterületi ingatlan zöldterület fejlesztés, parkosítás céljára történő használatához és a kialakításra kerülő park utógondozásához a tulajdonosi hozzájárulását megadja azzal, hogy a végleges pályázat benyújtása előtt az Egyesületnek az Önkormányzattal egyeztetnie szükséges.

**Határidő**: azonnal

**Felelős:** Polgármester, Jegyző

**Bánóczi Margit elnök**: Köszönöm. Egyebekben van-e kérdés, hozzászólás?

**dr. Borók György:** Két ügyben szeretnék szót kérni. Az egyik, hogy a legutóbbi ülésünkön felvetődött a kereskedelmi egységek nyitva tartásáról szóló rendelet. A bizottsági ülésen kialakult egy irány. Az én álláspontom szerint hatályon kívül kellene helyezni azt a rendeletet, de dr. Fegyveres-Fiskál Gábor alpolgármester konszolidálta az álláspontokat. Úgy tudom, hogy ahhoz, hogy ezt a testület napirendre vehesse a következő ülésén, illetve előkészítse a módosítást, ahhoz a bizottságunk kezdeményezését kívánják. Én a magam részéről ezt támogatnám, amennyiben van bizottsági egyetértés vagy többség.

**Bánóczi Margit elnök**: Kérdezem a bizottsági tagokat, hogy egyetértenek-e azzal, hogy legyen egy ilyen rendelet módosítás.

**Papp István jegyző:** Csak a jegyzőkönyv kedvéért szeretném egyértelműsíteni, hogy miről van szó. A kompromisszumos javaslat az volt alpolgármester úrtól az elmúlt bizottsági ülésen, hogy az eddigi 22 óra helyett legfeljebb 24 óráig tarthassanak nyitva a vendéglátóipari egységek. Azt kell eldönteni, hogy akar-e a bizottság egy ilyen értelmű önálló indítványt benyújtani.

**Tegzes Endre**: Nekem nincs ezzel kapcsolatban fix álláspontom, tartózkodnék egyelőre.

**dr. Borók György:** Nekem az a véleményem, hogy ha a jelenlegi gyakorlathoz szeretnénk igazítani a szabályozást, akkor hosszabbítani kellene a nyitva tartást.

**Bánóczi Margit elnök**: Én azt mondom, hogy tartózkodom. Tehát két tartózkodás van, akkor a bizottság most nem tesz módosító javaslatot. Köszönöm szépen. Amennyiben nincs több kérdés, hozzászólás, a bizottság nyílt ülését 8 óra 20 perckor lezárom.

K.m.f.

 Bánóczi Margit Tegzes Endre

 elnök tag